Vyfjarige dogtertjie sterf tydens bierfeesTradisionele bier. Argieffoto. ŉ Vyfjarige meisie is Sondagaand tydens ŉ ongeluk gedurende ŉ bierfees in Kaapstad dood, het die Daily Voice Dinsdag berig. Anelisiwe Saul het glo saam met ander kinders op die agterkant van ŉ bakkie gespeel gedurende ŉ tradisionele bierfees in Khayelitsha. Neliswa Saul, haar ma, het aan die koerant gesê die bestuurder van die bakkie, wat aan die fees deelgeneem het, het besluit om na sy broer se huis te ry, terwyl die kinders agter op die bakkie was. “Vir een of ander rede het hy agteruit oor ŉ spoedhobbeltjie gery en Anelisiwe het uit die bakkie geval,” het Saul gesê. Die man het nog verder agteruit gery en Neliswa teen haar kop getref, terwyl sy gespartel het om onder die voertuig uit te kom. Sy is op die toneel dood verklaar. Kapt. Frederick van Wyk het die voorval bevestig en gesê die man is in hegtenis geneem op ŉ aanklag van strafbare manslag. Hy moet binnekort in die hof verskyn. – SAPA